EkBass/fiwiki-20250220-pages-articles huggingface dataset:
William Woodthorpe Tarn

William Woodthorpe Tarn (26. helmikuuta 1869 – 7. marraskuuta 1957) oli brittiläinen historioitsija ja kirjailija. Hänen erikoisalansa oli hellenistinen historia ja Aleksanteri Suuri. Hän kirjoitti muun muassa kreikkalais-baktrialaisesta ja intialais-kreikkalaisesta kuningaskunnasta. Tarn dokumentoi näin miltei unohtuneen historian alueen. Kirjassaan The Greeks in Bactria and India Tarn käytti länsimaisia ja intialaisia kirjallisia ja numismaattisia lähteitä. Luokka:Brittiläiset antiikintutkijat Luokka:Brittiläiset historioitsijat Luokka:Vuonna 1869 syntyneet Luokka:Vuonna 1957 kuolleet
Kyrylo Fesenko

Kyrylo Volodymyrovytš Fesenko (; s. 24. joulukuuta 1986 Dnepropetrovsk, Ukrainan SNT, Neuvostoliitto) on ukrainalainen koripalloilija, pelipaikaltaan sentteri. Hän aloitti ammattilaisuransa kotimaassaan ja jatkoi siellä, kunnes pääsi vuoden 2007 varaustilaisuuden myötä NBA:han. Hänet varasi Philadelphia 76ers, mutta hän aloitti NBA-uransa Utah Jazzissa. Fesenko edusti Utahia neljä kautta ja pelasi näiden aikana 132 ottelua runkosarjassa sekä kymmenen pudotuspeleissä. Runkosarjassa hän ei kuulunut missään vaiheessa Jazzin vakituiseen aloitusviisikkoon, mutta pudotuspeleissä hän sai keväällä 2010 paljon vastuuta Mehmet Okurin loukkaantumisen jälkeen. Maaliskuussa 2012, oltuaan pelaamatta alkukauden 2011–2012, hän teki vapaana pelaajana sopimuksen Indiana Pacersin kanssa, jossa pelasi kolme ottelua runkosarjakauden lopulla. Fesenko on 216 senttimetriä pitkä ja hänen pelipaitansa numero oli 44. == Lähteet == Luokka:Ukrainalaiset koripalloilijat Luokka:Vuonna 1986 syntyneet Luokka:Elävät henkilöt
Thurl Bailey

Thurl Lee Bailey (s. 7. huhtikuuta 1961) on entinen yhdysvaltalainen koripalloilija. Hän pelasi NBA:ssa vuosina 1983–1999 seuroinaan Utah Jazz ja Minnesota Timberwolves. Välillä hän tosin pelasi ammattilaistasolla myös Italiassa ja Kreikassa.http://www.nba.com/playerfile/thurl_bailey/bio.html Bailey syntyi Washington DC:ssa, opiskeli North Carolina State Universityssa ja lähti Utahiin uransa takia. Siellä hän tutustui mormoniliikkeeseen, johon tosin liittyi vasta vuonna 1995 mentyään naimisiin kirkon jäsenen kanssa.http://www.famousmormons.net/basketball.html Hän on saavuttanut suosiota myös laulaja- lauluntekijänähttp://www.ldsmusicworld.com/artists/thurl_bailey.html ja näytellyt.http://www.imdb.com/name/nm0047515/ == Lähteet == Luokka:Yhdysvaltalaiset koripalloilijat Luokka:Vuonna 1961 syntyneet Luokka:Elävät henkilöt
James Kelman

James Kelman (s. 9. kesäkuuta 1946 Glasgow, Skotlanti) on skotlantilainen kirjailija. Kelmanin tunnetuimpiin teoksiin kuuluvat A Dissaffection ja How late it was, how late. Vuonna 1989 ilmestynyt A Dissaffection voitti James Tait Blackin muistopalkinnon ja oli ehdolla Booker-palkinnon voittajaksi. How late it was, how late voitti Booker-palkinnon ilmestyessään vuonna 1994, mikä aiheutti paljon polemiikkia. Erään palkintolautakunnan jäsenen mielestä kirja oli "häpeällinen" ja "suoraansanottuna roskaa". Kirjaa haukuttiin myös monissa lehdissä kuten The Timesissä. Kelman on myös tehnyt käsikirjoituksia televisioon ja kirjoittanut näytelmiä teatteriin sekä radioon. == Lähteet == == Aiheesta muualla == * James Kelman contemporarywriters.com:ssa Luokka:Skotlantilaiset kirjailijat Luokka:Booker-palkinnon saajat Luokka:Vuonna 1946 syntyneet Luokka:Elävät henkilöt
Mel Hutchins

Melvin R. ”Mel” Hutchins (22. marraskuuta 1928 Sacramento, Kalifornia – 19. joulukuuta 2018 Encinitas, Kalifornia) oli yhdysvaltalainen koripalloilija. Hän pelasi yliopistotason koripalloa Brigham Youngin yliopistolla Utahissa. Vuosina 1951–1958 hän pelasi NBA:ssa seuroinaan Milwaukee Hawks, Fort Wayne Pistons ja New York Knicks. Hutchins pelasi neljästi NBA:n tähdistöottelussa ja voitti vuonna 1952 sarjan levypallokuninkuuden. == Elämä ja ura == Brigham Youngia yliopistokoripallossa edustanut Hutchins varattiin NBA:han toisella vuorolla vuoden 1951 varaustilaisuudessa. Hän pelasi NBA:ssa vuodet 1951–1958 edustaen Milwaukee Hawksia, Fort Wayne Pistonsia ja New York Knicksiä. Hutchins pelasi NBA:n tähdistöottelussa neljästi (1953, 1954, 1956 ja 1957). Vuonna 1952 hän jakoi Larry Foustin kanssa sarjan levypallokuninkuuden.Basketball-Reference.com Hutchins oli mormoni.http://www.famousmormons.net/basketball.html Vuoden 1952 Miss America Colleen Kay Hutchins oli hänen siskonsa.http://www.signonsandiego.com/uniontrib/20070220/news_1s20tennotes.html C. K. Hutchinsin mies Ernie Vandeweghe ja poika Kiki Vandeweghe pelasivat myös koripalloa ammattilaisina. Hutchins kuoli 90-vuotiaana kotonaan Kalifornian Encinitasissa 19. joulukuuta 2018.BYU basketball legend Mel Hutchins dies at age 90 == Lähteet == * Mel Hutchins Stats Basketball-Reference.com === Viitteet === Luokka:Yhdysvaltalaiset koripalloilijat Luokka:Vuonna 1928 syntyneet Luokka:Vuonna 2018 kuolleet
Leirilakki

Leirilakki eli Väinämöisen lakki on partiolaispäähine. Sitä käytetään pääasiassa leireillä ja retkillä. Partiolaisten kielenkäytössä sitä kutsutaan nimellä väiski. 1960-luvulla se oli myös kolkkapoikien päähine, koska vaihtoehtoa eli keltaisin terein koristettua tummansinistä lipallista sudenpentulakkia vierastettiin ja leirilakki koettiin suomalaisempana. Vain ne lippukunnat, joissa kolkkapoikien sijaan oli sudenpentuja, käyttivät lippalakkia. Leirilakki on perusmuodossaan neljästä sektorinmuotoisesta kankaanpalasta koottu kalotti, jonka reunat ja saumat on peitetty 10 mm leveällä kangasnauhalla, joka muodostaa ristikuvion päälaen yli. Leirilakkia pidetään niin, että yksi valkoisista nauhoista on otsan keskikohdan yläpuolella. Rukouksen aikana ja sisätiloissa leirilakkia kannetaan partiovyön alla. Leirilakin perusväri on Suomen lipun sininen ja nauhat valkoisia. Routavuosien aikana vuosina 1911–1917 toimineista lippukunnista alun perin helsinkiläisellä, nykyisin Kauniaisissa toimivalla kaksikielisellä Toimen Pojat -lippukunnalla ja vaasalaisella Vaasan Metsäveikot -lippukunnalla on oikeus käyttää väreiltään poikkeavaa leirilakkia: kauniaislaisilla se on khakivärinen tummansinisin nauhoin, vaasalaisilla tummansininen kirkkaanpunaisin nauhoin. Myöhemmin Limingan Niittykärpät lanseerasivat omat mallinsa joita käyttävät vain omilla jäsenillään https://fi.scoutwiki.org/Väiski Leirilakista on olemassa myös talviversio: se on muuten samalla kaavalla tehty, paitsi materiaali on kudottu villa ja valkoinen alareunus on noin 10 cm leveä. Päähinettä käytetään talvileireillä ja -tapahtumissa. Vesipartiolippukunnat käyttävät purjehdus- ja leirilakkinaan niin sanottua jollaa eli kokovalkoista pystylieristä merimieshattua. Johtajilla on kiiltolippainen korkeakupuinen Vega-lakki, jossa purjehduskauden aikana 1.5.–30.9. on valkoinen päällinen. Lakista on olemassa myös ns. kansanpukuversio joka on tehty luonnonvalkoisesta pellavasta. Sen ristikuvio on yleensä punottua villalankaa ja pään ylittävät osat menevät yli kiertävän osion joka ei ole aivan reunassa kuten partiopäähineessä. Lakin tekivät tunnetuksi aikoinaan TV-kokit Veijo Vanamo ja Jaakko Kolmonen jotka pitivät sellaisia kesäisissä ohjelmissaan; heillä oli myös vastaavat piikkopaidat. == Lähteet == * Puku- ja merkkisääntö PMS, Partiolaisen ohjekirja 1966 === Viitteet === == Aiheesta muualla == * PartioWiki: Väiski Luokka:Partiopäähineet
Casey Jacobsen

Casey Gardner Jacobsen (s. 19. maaliskuuta 1981 Glendora, Kalifornia) on yhdysvaltalainen koripalloilija. Hän valmistui Stanfordin yliopistosta ja sai NBA-varauksensa vuonna 2002. Jacobsen on pelannut NBA:ssa Phoenix Sunsissa, New Orleans Hornetsissa ja Memphis Grizzliesissä. Hän on pelannut ammattilaisena myös Saksassa ja Espanjassa.http://hoopshype.com/players/casey_jacobsen.htm == Lähteet == Luokka:Yhdysvaltalaiset koripalloilijat Luokka:Vuonna 1981 syntyneet Luokka:Elävät henkilöt
Euroopan ympäristökeskus

Euroopan ympäristökeskus (Euroopan ympäristövirasto) (, EEA) on Euroopan unionin erillisvirasto, jonka tehtävänä on tuottaa luotettavaa tietoa ympäristö- ja ilmastoasioista. Keskuksen päätoimipaikka on Kööpenhaminassa, ja sen johtaja on kesäkuussa 2023 viisivuotiskautensa aloittanut Leena Ylä- Mononen. Elokuussa 2023 virastossa työskenteli noin 260 henkilöä. Euroopan ympäristökeskus aloitti toimintansa vuonna 1994. Se perustettiin Euroopan yhteisön säädöksellä 1210/1990, jota on muutettu säädöksillä 933/1999 ja 401/2009. Euroopan ympäristövirastolla on 32 jäsenvaltiota (27 EU:n jäsenmaata sekä Islanti, Liechtenstein, Norja, Sveitsi ja Turkki) ja kuusi yhteistyömaata (Albania, Bosnia ja Hertsegovina, Pohjois-Makedonia, Montenegro, Serbia ja Kosovo). == Lähteet == ==Aiheesta muualla== *Euroopan ympäristökeskus (englanniksi) *Euroopan ympäristökeskus - suomenkieliset sisällöt Ympäristövirasto Luokka:Kööpenhamina Luokka:Euroopan unionin ympäristöpolitiikka
Joaquín Alonso

Joaquín Alonso González (s. 9. kesäkuuta 1956 Oviedo, Espanja) on entinen espanjalainen jalkapalloilija. Hän oli pelipaikaltaan keskikenttäpelaaja. == Ura == Hän edusti koko 15-vuotisen ammattilaisuransa Sporting Gijónia ja pelasi siellä yhteensä 479 pääsarjaottelua, tehden niissä 65 maalia. Hän päätti pelaajauransa 36-vuotiaana. ===Maajoukkue=== Joaquín oli mukana vuoden 1982 jalkapallon MM-kisoissa, jotka pelattiin Espanjassa. Hän pelasi yhteensä 18 maaottelua ja teki niissä yhden maalin. == Aiheesta muualla == * Joaquínin tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1956 syntyneet Luokka:Elävät henkilöt
Prusias

Prusias () voi viitata seuraaviin: * Antiikin Bithynian kuninkaita: ** Prusias I ** Prusias II * Prusa tai Prusias, useita antiikin aikaisia paikkakuntia
Curd Jürgens

Curd Gustav Andreas Gottlieb Franz Jürgens (13. joulukuuta 1915 Solln, Baijeri – 18. kesäkuuta 1982 Wien, Itävalta) oli saksalaissyntyinen näyttelijä. Hän saavutti suurta suosiota 1950-luvulla kansainvälisesti arvostettuna näyttelijänä. Uransa aikana Jürgens esiintyi muun muassa elokuvissa 007 rakastettuni, Atlantin valli murtuu ja ...ja Jumala loi naisen. Jürgens tunnettiin sulavasta äänestään ja vaikuttavasta pituudestaan (193 cm). == Aiheesta muualla == * Luokka:Saksalaiset näyttelijät Luokka:Itävaltalaiset näyttelijät Luokka:Vuonna 1915 syntyneet Luokka:Vuonna 1982 kuolleet
Forum Nokia

Forum Nokia oli Nokian vuonna 1998 perustettu maailmanlaajuinen kehittäjäyhteisö ja tukiohjelma, jolla Nokia antoi kehittäjien käyttöön teknistä tietoa mobiilisovellusten kehitysalustoista sekä teknistä tietoa Nokian laitteista ja laitesimulaattoreista. Lisäksi sivustolla tarjottiin kehittäjille sovelluksia, sovelluskehittimiä ja ohjelmointirajapintoja sekä teknistä tukea ja teknisiä neuvontapalveluja. Palvelu oli omana aikanaan merkittävä kommunikointiväline Nokian ja sovelluskehittäjien välillä, ja esimerkiksi Motorola pyrki vuonna 2006 kehittämään itselleen vastaavanlaista palvelua. Forum Nokia korvattiin vuonna 2011 Nokia Developer -sivustolla. == Lähteet == Luokka:Nokia Luokka:Verkkosivustot
Luettelo Formula 1 -maailmanmestareista

Tämä on luettelo Formula 1 -sarjan maailmanmestareista. F1-mestaruudesta on kilpailtu vuodesta 1950 lähtien. Eniten mestaruuksia on Michael Schumacherilla ja Lewis Hamiltonilla, molemmilla seitsemän. Iältään vanhin maailmanmestari on Juan Manuel Fangio (kaudella hän oli 46 vuoden 41 päivän ikäinen) ja nuorin on Sebastian Vettel (kaudella hän oli 23 vuoden 134 päivän ikäinen). == Mestarit kausittain == 1950-59 {| class="wikitable" style="font-size: 95%;" Kausi Kuljettaja Giuseppe Farina Juan Manuel Fangio Alberto Ascari Alberto Ascari Juan Manuel Fangio Juan Manuel Fangio Juan Manuel Fangio Juan Manuel Fangio Mike Hawthorn Jack Brabham 1990-99 {| class="wikitable" style="font-size: 95%;" Kausi Kuljettaja Ayrton Senna Ayrton Senna Nigel Mansell Alain Prost Michael Schumacher Michael Schumacher Damon Hill Jacques Villeneuve Mika Häkkinen Mika Häkkinen ==Lähteet== Maailmanmestareista * Luokka:Seulonnan keskeiset artikkelit
Anne Shelton

Anne Shelton, OBE (10. lokakuuta 1923 Dulwich, Lontoo – 31. heinäkuuta 1994 Herstmonceux, Englanti), syntyjään Patricia Jacqueline Sibley, oli suosittu englantilainen laulaja. Nimi Anne Shelton on sama kuin Kuningatar Anna Boleynin tädillä. == Ura == Anne Shelton kuului niihin laulajiin, jotka tulivat tunnetuiksi BBC:n sodanaikaisissa lähetyksissä sotilaiden moraalin kohottajana. *"Lay Down Yoyr Arms" saavutti myyntilistan ykköstilan vuonna 1956. *Kappale "Sailor" vuonna 1961 nousi myös Britannian singlelistan kymmenen myydyimmän joukkoon. *Samana vuonna hän osallistui kappaleella "Lay Down Your Arms" BBC:n television laulukilpailuun A Song for Europe ja sijoittui neljänneksi. *Vuonna 1963 "My Continental Love" oli Eurovision laulukilpailujen esikarsinnassa ja sijoittui neljänneksi. *Anne Shelton on tulkinnut levylle myös tunnetun balladin "Greensleeves". *Hän on laulanut myös elokuvissa, muun muassa Miss London Ltd. vuonna 1943. Vuonna 1990 Anne Sheltonille myönnettiin Brittiläisen imperiumin upseerin arvonimi ansioistaan. == Aiheesta muualla == *Anne Shelton IMDb-databasessa *Virallinen Anne Shelton -sivusto Luokka:Brittiläiset laulajat Luokka:Vuonna 1923 syntyneet Luokka:Vuonna 1994 kuolleet
Prusias II

Prusias II Kynegos (Metsästäjä; ; n. 220–149 eaa.) oli Bithynian kuningas vuosina 182–149 eaa. Hänen isänsä oli Prusias I. Prusias soti Pergamonin kuningas Eumenes II:n rinnalla naapurivaltioitaan vastaan. Myöhemmin hän solmi ystävyyssopimuksen lankonsa ja Makedonian kuningas Perseuksen kanssa ja otti vaimokseen hänen siskonsa. Kun Perseus myöhemmin ajautui sotaan roomalaisia vastaan vuonna 171 eaa., Prusias ei kuitenkaan enää tukenut häntä ja liittoutui roomalaisten kanssa makedonialaisia vastaan. Sodan päätyttyä vuonna 168 eaa., roomalaiset rankaisivat ankarasti vihollisia ja jopa liittolaisiaan, koska näiden uskollisuus oli horjunut sodan aikana. Prusias halusi kiihkeästi pitää asemansa ja valtakuntansa, joten hän matkusti Roomaan pyytääkseen anteeksiantoa senaatilta. Hän heittäytyi vapautetun orjan asussa senaattoreiden eteen ja vertasi näitä jumaliin. Historioitsija Polybios piti hänen käytöstään häpeällisenä tekona. Prusias sai kuitenkin haluamansa, ja häntä ei rangaistu mitenkään. Palattuaan Bithyniaan Prusias ajautui sotaan Pergamonia vastaan, mutta koki tappion. Myöhemmin hän riitaantui vanhimman poikansa kanssa, jonka seurauksena Prusias kivitettiin kuoliaaksi vuonna 149 eaa. Aitolian liitto pystytti Delfoihin Prusias II:n pylväänä tunnetun muistomerkin Prusiaan kunniaksi. == Lähteet == Luokka:Bithynian kuninkaat
Markus Schmidt

Markus Schmidt (s. 23. lokakuuta 1968) on itävaltalainen entinen ohjaskelkkailija, joka kilpaili vuosina 1987–1997. Schmidtin suurin saavutus on olympiapronssi kaksikosta Albertvillessä 1992. MM-tasolla hän saavutti sekajoukkueesta kultaa Altenbergistä 1996 sekä hopeaa Winterbergistä 1991. EM- kilpailuissa hän saavutti pronssia Siguldan kaksikosta 1996. Luokka:Itävaltalaiset ohjaskelkkailijat Luokka:Itävaltalaiset olympiamitalistit Luokka:Vuonna 1968 syntyneet Luokka:Elävät henkilöt
Ryhmä Pullman

Ryhmä Pullman () on brittiläinen television rikossarja. Siinä rikoksia ratkoo ryhmä jo eläkkeelle jääneitä poliiseja. Ensimmäisissä tuotantokausissa ryhmään kuuluivat Brian Lane (Alun Armstrong), John Alan "Jack" Halford (James Bolam) ja Gerald "Gerry" Standing (Dennis Waterman) ja heidän esimiehenään Sandra Pullman (Amanda Redman), jonka mukaan sarja sai suomenkielisen nimensä. Samaa nimeä käytettiin myös kolmessa viimeisessä kaudessa, vaikka ryhmää veti Sasha Miller (Tamzin Outhwaite). James Bolamin lähdettyä sarjaan tuli skotlantilainen Denis Lawson. Sarjassa Pullmanin ryhmä ratkoo vanhoja, aikanaan selvittämättömiksi jääneitä rikoksia, usein uusien esiin tulleiden löydösten aktivoimana. Jaksoissa on tutustuttu myös henkilöiden yksityiselämään. Useimmissa jaksoissa näyttelee myös Brianin vaimo Esther (Susan Jameson). Sarjassa on muun muassa selvitetty, kuka oli vastuussa Jackin vaimon kuolemasta. Suomessa sarjaa esitti Yle TV1 lauantai-iltaisin. Britanniassa sarjaa tuottaa BBC. Sarja loppui Britanniassa 6. lokakuuta 2015. Vuonna 2008 sarja oli Britannian suosituin televisio-ohjelma. Kymmenennellä tuotantokaudella sarjalla oli keskimäärin 8,14 miljoonaa katsojaa, mutta esiintyjävaihdosten jälkeen 11. kaudella vain 5,76 miljoonaa. == Palkinnot == *TRIC Award TV Crime Programme (2009) == Lähteet == == Aiheesta muualla == *Ryhmä Pullmann IMDb:ssä *Ryhmä Pullmann BBC:llä *Ryhmä Pullmann Yle Areenassa Luokka:2000-vuosikymmenen brittiläiset draamakomediasarjat Luokka:2000-vuosikymmenen brittiläiset rikossarjat Luokka:2010-luvun brittiläiset draamakomediasarjat Luokka:2010-luvun brittiläiset rikossarjat Luokka:BBC:n televisio-ohjelmat
Real Madrid – intohimo

Real Madrid – intohimo (Real, la película, kansainvälisessä levityksessä myös Real: The Movie) on espanjalaisesta jalkapalloseurasta Real Madridista kertova elokuva. Elokuvan ohjasi Borja Manso ja sen ensi-ilta oli 25. elokuuta 2005 seuran kotistadionilla Santiago Bernabéulla. Sittemmin se on ollut teatterilevityksessä ainakin Espanjassa, Etelä-Koreassa, Kreikassa, Singaporessa, Japanissa, Thaimaassa ja Unkarissa. Elokuva oli vahvasti esillä myös vuoden 2005 Cannesin elokuvajuhlilla. Suomeksi tekstitettynä sen julkaisi DVD:llä Future Film vuonna 2007. Elokuva on dokumentaarinen ja osin fiktiivinen kertomus seurasta, sen historiasta ja sen kannattajista ympäri maailmaa. Se koostuu viidestä Caracasissa (Venezuela), Madridissa (Espanja), New Yorkissa (Yhdysvallat), Tokiossa (Japani) ja Ziguinchorissa (Senegal) kuvatusta lyhytelokuvasta, jotka kertovat viiden erilaisen kannattajan tarinan. Tarinoiden lomassa nähdään leikkeitä Real Madridin otteluista ja seurataan pelaajien ja valmennushenkilökunnan valmistautumista Barcelonaa vastaan pelattavaan klassikko-otteluun (). Näyttelijöiden lisäksi elokuvassa esiintyvät Florentino Pérez, Francisco Gento, Amancio Amaro, Alfredo Di Stéfano, Jorge Valdano, Míchel ja Emilio Butragueño sekä Real Madridin kauden 2004–2005 joukkue, mukanaan muun muassa David Beckham, Iker Casillas, Luís Figo, Raúl, Roberto Carlos, Ronaldo ja Zinédine Zidane. == Lähteet == == Aiheesta muualla == * Real Madrid – intohimo Future Filmin sivustolla * Real Madrid – intohimo Leffatykin arvostelussa Luokka:Real Madrid Luokka:Vuoden 2005 espanjalaiset elokuvat Luokka:Jalkapalloelokuvat
Otto von Zedlitz und Trützschler

Otto Graf von Zedlitz und Trützschler (23. maaliskuuta 1873 Schwentnig, Sleesia – 4. joulukuuta 1927 Varberg, Ruotsi) oli saksalaissyntyinen kreivi, joka muutti Ruotsiin. Von Zedlitz opiskeli ja suoritti asepalveluksensa Breslaussa. Nuoresta pitäen hän oli kiinnostunut urheilusta ja luonnonhistoriasta. Vuonna 1900 hän teki tutkimusretken Norjaan ja Huippuvuorille, ja selvitys retken tuloksista julkaistiin 1902. Hän matkusteli Tunisiassa vuosina 1904, 1905 ja 1906, ja keräsi huomattavan lintukokoelman, josta hän kirjoitti kuvauksen Journal für Ornithologie-lehteen 1909. Vuosina 1908 ja 1909 hän vietti joitakin kuukausia Punaisenmeren rannikolla Eritreassa ja Etiopiassa ja 1912 Siinaissa, jonka jälkeen hän kävi Algeriassa, missä tapasi ornitologit Ernst Hartertin ja Walter Rothschildin. Ensimmäisen maailmansodan jälkeen von Zedlitz muutti Ruotsiin, missä hän asui loppuelämänsä ajan. Von Zedlitz liittyi Saksan lintutieteelliseen yhdistykseen 1907 ja toimi jonkin aikaa yhdistyksen varapuheenjohtajana. Hän kuvaili ja nimesi joitakin lintujen alalajeja, muun muassa afrikankalliopääskyn alalajin pusilla.Zoonomen Ennen kuolemaansa hän lahjoitti 7 000 nahan lintukokoelmansa Tukholman museoon. == Lähteet == * === Viitteet === Zedlitz, Otto von Zedlitz, Otto von Zedlitz, Otto von
Sean Faris

Sean Hardy Faris (s. 25. maaliskuuta 1982 Houston, Texas) on yhdysvaltalainen malli ja näyttelijä. == Elämä ja ura == ===Lapsuus ja nuoruus=== Faris syntyi Houstonissa, Texasissa. 12-vuotiaana hän muutti äitinsä kanssa Ohiossa sijaitsevaan Parmaan ennen vanhempiensa avioeroa. Hän opiskeli Padua Franciscan High Schoolissa ja valmistui maaliskuussa 2000. High schoolissa ollessaan Faris harrasti monia eri urheilulajeja kuten jalkapalloa, amerikkalaista jalkapalloa, baseballia, koripalloa ja lyhyen ajan myös uintia. Faris ei kuitenkaan tuntenut opiskelun olevan häntä varten. ===Ura=== Sean Faris päätti ruveta näyttelijäksi ollessaan 17-vuotias. Hän aloitti uransa Clevelandissa, jossa hän opiskeli paikallisessa malli- ja elokuvakoulussa. Faris kilpaili myös kansainvälisessä miesmallikilpailussa. Pian valmistumisensa jälkeen Faris muutti parhaan ystävänsä kanssa Los Angelesiin ja alkoi saada useita rooleja elokuvista ja televisiosta. Hänen debyyttinsä oli pieni sivurooli Michael Bayn menestyselokuvassa Pearl Harbor (2001). Faris on näytellyt suurempia rooleja elokuvissa, kuten Sleepover (2004), Never Back Down (2008) ja Stash House (2012). Hän esiintyi parissa lyhytikäisessä tv- sarjassa ja sai sen jälkeen sivuroolit mm. sarjoista Vampyyripäiväkirjat ja Valehtelevat viettelijät. == Filmografia == === Elokuvat === * Twisted (2001) – Fernando Castillo * Pearl Harbour (2001) – Dannyn tykkimies * The Brotherhood II: Young Warlocks (V) (2001) – John van Owen * Sleepover (2004) – Steve Phillips * Yours, Mine and Ours (2005) – William Beardsley * Never Back Down (2008) – Jake Tyler * Forever Strong (2008) – Rick Penning * Brooklyn to Manhattan (2008) – Logan * Manifest Destiny (2008) – Josh * Ghost Machine (2008) – Tom * The Glass Eye (2008) – Danny * Freerunner (2011) – Ryan * Stash House (2012) – David Nash === Televisio === * Undressed (2001-2001) – Darren * Even Stevens (2002) – Scott Brooks (jakso Where in the World Is Pookie Stevens?) * House Blend (2002) – Chris Reed * Maybe It's Me (2002) (The Prom Episode) * Smallville (2002) – Byron Moore (Nocturne) * Eve (2003) – Chip (Player Down) * Tunteet pelissä (2003) – Abercombie (The Search For Something More) * Käytäväpeliä (2004) – Troy Mooney (Chapter Seventy-Nine) * Hyvästi poikuus (2004-2005) – Dino Whitman * Reunion (2005-2005) – Craig Brewster * Vampyyripäiväkirjat (2010) - Ben McKittrick * Supernatural (2014) - Julian Duval (Bloodlines) * Valehtelevat viettelijät (2013-2015) – Poliisi Gabriel Holbrook == Palkinnot ja ehdokkuudet == ;Palkinnot * 2008: MTV Movie Award - Never Back Down (Paras tappelukohtaus) * 2005: Young Hollywood Award ;Ehdokkuudet * 2005: Nuori Artisti - Sleepover (Best Performance in a Feature Film - Young Ensemble Cast) ==Aiheesta muualla== * Luokka:Yhdysvaltalaiset näyttelijät Luokka:Yhdysvaltalaiset mallit Luokka:Vuonna 1982 syntyneet Luokka:Elävät henkilöt
Edward Charles Stuart Baker

Edward Charles Stuart Baker (1864 – 16. huhtikuuta 1944) oli brittiläinen lintutieteilijä ja poliisi. Baker opiskeli Trinity Collegessa Stratford-upon- Avonissa. Vuonna 1883 hän seurasi isäänsä Intian poliisilaitokseen. Hän vietti suurimman osan työurastaan Intiassa Assamin poliisivoimissa. Vuonna 1911 hän palasi Englantiin, missä hän sai poliisipäällikön viran Lontoossa (Port of London Police). Tässä virassa hän pysyi, kunnes jäi eläkkeelle 1925. Baker oli erinomainen tenniksenpelaaja ja suurriistanmetsästäjä. Hän menetti vasemman kätensä leopardille Assamissa, joutui gaurin viskomaksi ja intiansarvikuonon tallaamaksi. Vapaa-aikanaan Baker tutki ja keräsi Intian lintuja. Käet olivat hänen intohimonsa. Hän keräsi lähes 50 000 intialaisen linnun munaa, jotka hän lahjoitti British Museumille. Hän vietti museossa pitkiä aikoja, tutkien ja järjestäen munakokoelmia Intiasta ja Thaimaasta. Baker toimi myös hallituksen asettamissa lintujensuojelukomiteoissa ja oli British Ornithologists' Unionin (BOU) kunniasihteeri ja lahjoittaja 1913–1936. Baker nimesi linnuista muun muassa aasiankalliopääskyn alalajin sintaungensis.Zoonomen Walter Rothschild nimesi ruskotöyhtöjuhinan (Yuhina bakeri) hänen kunniakseen. == Teoksia == * The Indian Ducks and their Allies (1908). * Game Birds of India and Ceylon (1921). * Fauna of British India: Birds (1922, seitsemän osaa). * Mishmi Man- eater (1928). * The Nidification of the Birds of the Indian Empire (1932). * Cuckoo Problems (1942). == Lähteet == Luokka:Brittiläiset ornitologit Luokka:Poliisit Luokka:Vuonna 1864 syntyneet Luokka:Vuonna 1944 kuolleet
Levytyksiä vuosilta 1937–1938

Levytyksiä vuosilta 1937–1938 on vuonna 2008 ilmestynyt Dallapé-orkesterin kokoelmalevy. == Kappaleet == # Toivo Linnavirta: # A. Aimo: # Veli Lehto: # A. Aimo: # Georg Malmsten: # A. Aimo: # Harmony Sisters: # A. Aimo: # A. Aimo: # Kauko Käyhkö: # Georg Malmsten: # Georg Malmsten: # Greta Pitkänen: # Veli Lehto: # Georg Malmsten: # Georg Malmsten: # Georg Malmsten: # Kauko Käyhkö: # Georg Malmsten: # Georg Malmsten: # Eino Katajavuori: # Tauno Palo: # Paavo Raivonen: # Harmony Sisters: # Eino Katajavuori: Luokka:Vuoden 2008 kokoelma- albumit Luokka:Dallapén albumit
Mobiiliohjelmisto

Mobiiliohjelmisto tai mobiilisovellus on sovellusohjelma, joka on suunniteltu mobiililaitteisiin eli matkapuhelimiin, älypuhelimiin, kämmentietokoneisiin (PDA) sekä ammattikäyttöön tarkoitettuihin mobiilipäätelaitteisiin (EDA). Tunnettuja mobiiliohjelmistoalustoja ovat olleet muun muassa Android, Brew, iOS, J2ME, Palm OS, Symbian OS, Windows Mobile ja Windows Phone. *
Kummitussammakko

Kummitussammakko (Heleophryne natalensis) on sammakkolaji. Sitä tavataan Lesothossa, Swazimaassa ja Etelä-Afrikassa. Sen elinympäristöä ovat vuoristometsät ja ruohikot. Se kutee jokiin, jotka eivät kuivu kuivalla kaudellakaan, sillä nuijapään kehitys aikuiseksi kestää kaksi vuotta. Kummitussammakko on noin kuusi senttiä pitkä ja mustavalkokirjava. Sen varpaiden päissä on isot tarttumakiekot, joiden avulla se kiipeilee kivillä. == Lähteet == == Aiheesta muualla == *ADW *ITIS: Heleophryne natalensis Luokka:Sammakkoeläimet
Brad Friedel

Brad Friedel (s. 18. toukokuuta 1971 Lakewood (Ohio), Yhdysvallat) on entinen jalkapallomaalivahti. Nykyään hän valmentaa Major League Soccer New England Revolutionia. Pelaajauran Friedel lopetti Valioliigaseura Tottenhamissa vuonna 2015. Hän pelasi myös Yhdysvaltain jalkapallomaajoukkueessa 82 maaottelua vuosina 1992–2004. == Lähteet == Luokka:Yhdysvaltalaiset jalkapallomaalivahdit Luokka:Vuonna 1971 syntyneet Luokka:Elävät henkilöt
Adeodato Giovanni Piazza

Adeodato Giovanni Piazza (30. syyskuuta 1884 – 30. marraskuuta 1957) oli italialainen kirkonmies. Hän sai katolisen vihkimyksensä papiksi 19. joulukuuta 1908 ja piispaksi 24. helmikuuta 1930. Hän kuului paljasjalkaisten karmeliittojen sääntökuntaan. Piazza toimi Beneventon arkkipiispana vuosina 1930–1935 ja sitten Venetsian patriarkkana 1935–1948. Hänestä tuli kardinaali 13. joulukuuta 1937. Hän oli aluksi kardinaalipappi, sitten vuodesta 1949 kardinaalipiispa. Hän oli myös Piispainkongregaation sihteerinä vuodesta 1948 kuolemaansa. Piazza osallistui vuonna 1939 järjestettyyn konklaaviin, jossa valittiin uudeksi paaviksi Pius XII. ==Aiheesta muualla== *Catholic- hierarchy.org: Adeodato Giovanni Cardinal Piazza, O.C.D. Piazza, Adeodato Giovanni Piazza, Adeodato Giovanni Luokka:Karmeliitat Piazza, Adeodato Giovanni Piazza, Adeodato Giovanni
Neil Jordan

Neil Patrick Jordan (s. 25. helmikuuta 1950 Sligon kreivikunta, Irlanti) on irlantilainen elokuvantekijä ja kirjailija. Jordan on opiskellut Irlannin historiaa ja englantilaista kirjallisuutta. Hänen ensimmäinen työnsä elokuvien parissa oli käsikirjoituskonsulttina John Boormanin elokuvassa Excalibur – sankarin miekka. Hänen ensimmäinen oma elokuvansa Angel sai ensi-iltansa 1982. Saatuaan kuuluisuutta ensimmäisillä teoksillaan Jordan siirtyi ohjaamaan Hollywoodiin, jossa hän ohjasi elokuvat Haamuhotelli ja Emme ole enkeleitä, joista kumpikaan ei menestynyt. Hän palasi kotimaahansa ohjaamaan The Crying Gamen. Se sai kuusi Oscar-ehdokkuutta vuonna 1992 ja voitti parhaan alkuperäisen käsikirjoituksen Oscarin. Hän palasi jälleen Yhdysvaltoihin ja ohjasi Anne Ricen kirjaan perustuvan elokuvan Veren vangit. Jordan on myös kirjoittanut useita kirjoja. Hän sai The Guardian -lehden parhaan kaunokirjallisen teoksen palkinnon novellikokoelmastaan Night in Tunisia vuonna 1978. == Filmografia == * Angel (Angel, 1982) * Sudet tulevat (The Company of Wolves, 1984) * Mona Lisa (Mona Lisa, 1986) * Haamuhotelli (High Spirits, 1988) * Emme ole enkeleitä (We're No Angels, 1989) * The Miracle (The Miracle, 1991) * The Crying Game (The Crying Game, 1992) * Veren vangit (Interview with the Vampire, 1994) * Michael Collins (Michael Collins, 1996) * Pikku teurastaja (The Butcher Boy, 1997) * Painajaisissa (In Dreams, 1999) * Jutun loppu (The End of the Affair, 1999) * The Good Thief (The Good Thief, 2002) * Aamiainen Plutolla (Breakfast on Pluto, 2005) * Stranger in You (The Brave One, 2007) * Ondine (Ondine, 2009) * Byzantium (Byzantium, 2012) == Suomennetut teokset == * == Lähteet == == Aiheesta muualla == * * Jordanin kotisivut * Luokka:Irlantilaiset elokuvaohjaajat Luokka:Irlantilaiset elokuvakäsikirjoittajat Luokka:Irlantilaiset kirjailijat Luokka:Oscar- palkinnon saajat Luokka:Vuonna 1950 syntyneet Luokka:Elävät henkilöt
Kōrli Stalte

Kōrli (Karl) Stalte (1870–1947) oli Mazirbessä syntynyt liiviläinen runoilija, kääntäjä ja toimittaja. Hän on ehkä tunnetuimpia liiviläisyyden esitaistelijoita. Hän toimi Mazirben kirkon lukkarina mutta julkaisi sen ohella useita liivinkielisiä runoja (runokokoelma Livõd Lolõd), kirjoitti liiviläisten kansallislaulun sanatMarjo mela ja Lembit Valba, Latvian historiaa ja kulttuuria, Rozentāls-seura 2005, ISBN 951-986-71-1-2 sekä käänsi Uuden testamentin (Ūž testament) liiviksiHannakaisa Holmi ja Helena Sulkala, Tutkielma vähemmistökielistä jäämereltä liivinrantaan. Hän osallistui myös tähän mennessä suurimman liivin kielen sanakirjan (Livisches Worterbuch mit Grammatischer Einleitung, 1938) tekemiseen yhdessä Lauri Kettusen kanssa. Valts Ernštreits, The Biggest Liv Language Dictionary Livones.lv (Archive.org)Vaalgamaa, Edgar: Valkoisen hiekan kansa: Liiviläisten historiaa ja kulttuuria. Jälkisanat Valda Šuvcāne. Jyväskylä: Atena, 2001. ISBN 951-796-235-5 Hän toimi myös Līvli-lehden päätoimittajana vuosina 1932–1939. Koska Stalten vaimo oli baltiansaksalainen, hän lähti yhdessä tämän kanssa Saksaan Hitlerin baltiansaksalaisten evakuoimismääräyksen jälkeen vuonna 1939. Kōrli Stalte kuoli Saksassa vuonna 1947. Stalten tytär Margareta Stalte sävelsi liiviläistä musiikkia ja käytti monissa teoksissaan isänsä runoja sanoituksina. Nykyajan liiviläisiin kulttuurihenkilöihin lukeutuva Julgī Stalte kuuluu Kōrli Stalten kanssa samaan sukuun. ==Lähteet== Luokka:Liiviläiset henkilöt Luokka:Vuonna 1870 syntyneet Luokka:Vuonna 1947 kuolleet
Frederic Moore

Frederic Moore (13. toukokuuta 1830 Lontoo–10. toukokuuta 1907 Lontoo) oli brittiläinen hyönteistieteilijä ja lintutieteilijä. Moore toimi apulaiskuraattorina, Thomas Horsfieldin apulaisena, Itä-Intian komppanian museossa Lontoossa aina vuoteen 1879 saakka, jolloin museo lakkautettiin. Moore kirjoitti 12-osaisen teoksen Intian päiväperhosista Lepidoptera indica (1890–1913). Mooren kuoleman jälkeen teossarjan viimeisteli Charles Swinhoe. Moore nimesi lukuisia perhoslajeja. Moore oli Linnean Society of Londonin ja Entomological Society of Londonin jäsen sekä Entomological Society of Stettinin ja Entomological Society of the Netherlandsin kirjeenvaihtajajäsen. Moore nimesi linnuista, yhdessä Horsfieldin kanssa, muun muassa räystäspääskyjen suvun Delichon ja tamariskipyrstötiaisen (Aegithalos leucogenys).ITIS == Teoksia == * Lepidoptera indica (1890–1913). * A catalogue of the birds in the museum of the East-India Company, yhdessä Horsfieldin kanssa) (1854–1858). * The Lepidoptera of Ceylon (1880–1887). == Lähteet == Luokka:Brittiläiset ornitologit Luokka:Vuonna 1830 syntyneet Luokka:Vuonna 1907 kuolleet
Liiviläisten ystävät

Liiviläisten ystävät ry on liiviläisten ystävyysseura. Järjestö perustettiin vuonna 1998 Mazirbessä. Perustamiskokoukseen osallistui yhteensä 48 henkilöä, jotka olivat lähinnä suomalaisia, virolaisia ja latvialaisia, mutta myös muutama saksalainen ja norjalainen. Liiton jäsenet ovat lähinnä liivin kielen tutkijoita tai harrastajia. Järjestön tarkoituksena on edistää liiviläistä kulttuuria Latviassa ja ulkomailla. Järjestön puheenjohtajana on toiminut Tiit-Rein Viitso, joka oli Tarton yliopiston professori. Lisäksi järjestöllä on edustajat Latviassa ja Virossa. ==Lähteet== Luokka:Liiviläiset Luokka:Suomalais-ugrilaiset sukukansajärjestöt
Jean-Julien Weber

Jean-Julien Weber (13. helmikuuta 1888 – 13. helmikuuta 1981) oli Saint Sulpicen pappien yhteisön eli sulpisiaanien ranskalainen pappi, joka toimi Strasbourgin katolisena piispana vuosina 1945–1966. Vaikka Strasbourgista tuli arkkihiippakunta vasta vuonna 1988, sai Weber henkilökohtaisesti arkkipiispan arvon jo vuonna 1962. Weber sai vihkimyksensä papiksi 29. kesäkuuta 1912 ja piispaksi 29. kesäkuuta 1945. ==Aiheesta muualla== *Catholic-hierarchy.org: Archbishop Jean-Julien Weber, P.S.S. Luokka:Katoliset arkkipiispat Luokka:Ranskalaiset piispat Luokka:Vuonna 1888 syntyneet Luokka:Vuonna 1981 kuolleet
Charles-Amarin Brand

Charles-Amarin Brand (27. kesäkuuta 1920 – 31. maaliskuuta 2013) oli ranskalainen kirkonmies, joka sai katolisen vihkimyksensä papiksi 11. heinäkuuta 1943 ja piispaksi 13. helmikuuta 1972. Hän toimi vuosina 1981–1984 Monacon ja vuosina 1984–1997 Strasbourgin arkkipiispana. Jälkimmäisessä hän tosin oli aluksi arkkipiispa vain henkilökohtaiselta titteliltään; Strasbourg pysyi tavallisena hiippakuntana, kunnes se korotettiin arkkihiippakunnaksi vuonna 1988. ==Aiheesta muualla== *Catholic-hierarchy.org: Archbishop Charles Amarin Brand Luokka:Ranskalaiset papit Luokka:Katoliset arkkipiispat Luokka:Vuonna 1920 syntyneet Luokka:Vuonna 2013 kuolleet
Ripa ruostuu

Ripa ruostuu on vuonna 1993 ensi-iltansa saanut suomalainen komediaelokuva, jonka pääosissa ovat Sam Huber ja Mari Vainio. Elokuvan ovat tuottaneet Klaus Heydemann ja Aki Kaurismäki. Käsikirjoituksesta ja ohjauksesta vastaa Christian Lindblad. Elokuva on mustavalkoinen. Elokuvan englanninkielinen nimi on Ripa Hits The Skids ja saksankielinen Der Höllenflug. Elokuva julkaistiin DVD-tallenteena vuonna 2021. https://www.elokuvauutiset.fi/site/uutiset2/9693-ripa-ruostuu-julkaistaan- marraskuussa-dvd-tallenteena Elokuva kertoo Ripasta, nuoresta elokuvaohjaajasta, jonka elämä näyttää menevän jatkuvasti enemmän ja enemmän alamäkeen. Velkaantunut ja alkoholisoitunut Ripa tapaa kauniin nuoren naisen, Tiinan, jonka kanssa alkaa seurustella, mutta parisuhde on täynnä ongelmia, eivätkä niskaan hengittävät verokarhut ja poliisit juuri vaikeata arkea helpota. ==Näyttelijät== ==Lähteet== * * * Ripa ruostuu Ramopunk.com- sivustolla === Viitteet === Luokka:Vuoden 1993 suomalaiset elokuvat Luokka:Suomalaiset mustavalkoelokuvat Luokka:Suomalaiset komediaelokuvat
Antonio Caggiano

Antonio Caggiano (30. tammikuuta 1889 – 23. lokakuuta 1979) oli argentiinalainen katolinen kirkonmies. Hän toimi Rosarion piispana vuosina 1934–1959 ja Buenos Airesin arkkipiispana 1959–1975. Hän sai pappisvihkimyksensä 23. maaliskuuta 1912 ja oli kardinaalina vuodesta 1946. Caggiano oli myös Argentiinan armeijan piispa. Hän osallistui vuosien 1958 ja 1963 konklaaveihin, mutta vuonna 1978 ikä esti äänestämisen. ==Aiheesta muualla== *Catholic-hierarchy.org: Antonio Cardinal Caggiano Luokka:Argentiinalaiset kardinaalit Luokka:Katoliset arkkipiispat Luokka:Vuonna 1889 syntyneet Luokka:Vuonna 1979 kuolleet
Mirko Celestino

Mirko Celestino (s. 19. maaliskuuta 1974 Albenga, Italia) on italialainen pyöräilijä. Hän kilpaili maantiepyöräilyssä ammattilaisena 1996–2007 ollen parhaimmillaan yhden päivän kilpailuissa. Celestino voitti pyöräilyn monumentteihin kuuluvan Lombardian ympäriajon vuonna 1999 ennen Danilo Di Lucaa ja Eddy MazzoleniaGiro di Lombardia 1999 The Cyclingwebsite . Hän voitti samana vuonna myös maailmancupiin kuuluneen HEW Cyclassicsin. Perinteisen Milano–Torino-ajon hän voitti vuosina 2001 ja 2003. Maantiepyöräilyuransa jälkeen Celestino on kilpaillut maastopyöräilyssä. Hän saavutti maratonmatkalla MM- ja EM-hopeaa 2010\. == Saavutuksia maantiepyöräilyssä == ;1995 :Alle 23-v. maantieajon EM-kilpailu, kultaa ;1997 :Coppa Placci, toinen :Italian ympäriajo, 11. etapilla kolmas :Milano–San Remo, kuudes ;1998 :Giro dell'Emilia, voitto :Regio Tour, kokonaiskilpailun ja 2. etapin voitto :Giro del Lazio, toinen :Coppa Placci, toinen :Pariisi–Bryssel, toinen :E3 Prijs Vlaanderen, kolmas ;1999 :Lombardian ympäriajo, voitto :HEW Cyclassics, voitto :Coppa Placci, voitto ;2000 :Giro del Lazio, kolmas :Giro dell'Emilia, kolmas ;2001 :Tre Valli Varesine, voitto :Milano–Torino, voitto :Trofeo Laigueglia, voitto ;2002 :Brixia Tour, 2B-etapin voitto :Liège–Bastogne–Liège, neljäs ;2003 :Milano–Torino, voitto :Settimana internazionale di Coppi e Bartali, kokonaiskilpailun voitto :Milano–San Remo, toinen :Giro del Lazio, toinen :HEW Cyclassics, viides :Maailmancup, seitsemäs ;2004 :Settimana internazionale di Coppi e Bartali, 2. etapin voitto :Maailmancup, yhdeksäs ;2005 :Milano–Torino, toinen :Amstel Gold Race, kolmas :Giro dell'Emilia, kolmas :Liège–Bastogne–Liège, kahdeksas ;2006 :Milano–Torino, kolmas :Clásica de San Sebastián, kuudes == Lähteet == *Saavutukset trap-friis.dk-tietokannassa *Profiili cyclingarchives.com-tietokannassa === Viitteet === == Aiheesta muualla == *Virallinen sivusto Luokka:Italialaiset maantiepyöräilijät Luokka:Italialaiset maastopyöräilijät Luokka:Vuonna 1974 syntyneet Luokka:Elävät henkilöt
Antonio Quarracino

Antonio Quarracino (8. elokuuta 1923 – 28. helmikuuta 1998) oli italialaissyntyinen, varhain Argentiinaan muuttanut kirkonmies. Hän sai katolisen vihkimyksensä papiksi 22. joulukuuta 1945 ja piispaksi 8. huhtikuuta 1962. Hän toimi Nueve de Julion (1962–1968) ja Avellanedan (1968–1985) piispana. Sitten hänestä tuli La Platan arkkipiispa, ja Buenos Airesin arkkipiispana hän toimi vuodesta 1990. Quarracino oli kardinaali vuodesta 1991. Kun hän kuoli vuonna 1998 (konklaaveihin osallistumatta), hänen seuraajakseen Buenos Airesin arkkipiispana nousi jesuiitta Jorge Mario Bergoglio. ==Aiheesta muualla== *Catholic-hierarchy.org: Antonio Cardinal Quarracino Luokka:Argentiinalaiset kardinaalit Luokka:Katoliset arkkipiispat Luokka:Vuonna 1923 syntyneet Luokka:Vuonna 1998 kuolleet
Norman Thomas Gilroy

Norman Thomas Gilroy KBE (22. tammikuuta 1896 – 21. lokakuuta 1977) oli australialainen kirkonmies. Hän sai katolisen vihkimyksensä papiksi 24. joulukuuta 1923 ja piispaksi 17. maaliskuuta 1935. Hän toimi Sydneyn arkkipiispana vuosina 1940–1971 ja oli kardinaali vuodesta 1946. Gilroy osallistui konklaaveihin 1958 ja 1963. Hänet valittiin vuoden australialaiseksi 1970. == Lähteet == ==Aiheesta muualla== *Catholic- hierarchy.org: Norman Thomas Cardinal Gilroy Luokka:Australialaiset kardinaalit Luokka:Katoliset arkkipiispat Luokka:Vuonna 1896 syntyneet Luokka:Vuonna 1977 kuolleet
Daniel Mannix

Daniel Mannix (4. maaliskuuta 1864 Charleville – 6. marraskuuta 1963) oli irlantilaissyntyinen roomalaiskatolinen arkkipiispa. Hänet vihki papiksi Cloynen hiippakuntaan William Joseph Walsh 9. kesäkuuta 1890. Hänet nimitettiin Melbournen koadjuuttoriarkkipiispaksi Australiaan sekä Pharsaluksen titulaariarkkipiispaksi 1. heinäkuuta 1912, ja piispaksi vihkiminen seurasi 6. lokakuuta. Pääkonsekraattorina toimi Michael Logue, jota avustivat Robert Browne ja Michael Fogarty.Catholic-Hierarchy.org: Archbishop Daniel Mannix Vuonna 1916 Mannix ryhtyi vastustamaan Australian osallistumista ensimmäiseen maailmansotaan. Hänellä oli merkittävä rooli pakollisen asevelvollisuuden kumoamisessa. Mannixista tuli 6. toukokuuta 1917 Melbournen arkkipiispa. Vuodesta 1917 lähtien hän toimi lisäksi Australian sotilaspiispana. Hän kuoli 99-vuotiaana virassa. == Lähteet == Luokka:Irlantilaiset papit Luokka:Australialaiset papit Luokka:Katoliset arkkipiispat Luokka:Ensimmäisen maailmansodan vastaiset aktivistit Luokka:Vuonna 1864 syntyneet Luokka:Vuonna 1963 kuolleet
Ariman lasitehdas

Ariman lasitehdas toimi Pusulan Arimaalla Uudellamaalla vuosina 1864–1918. Tehdas sijaitsi silloisen Pusulan kappelin Hyrkkölän kylässä Arimaa-järven rannalla Pusulan runsasmetsäisessä pohjoisosassa. Nykyään kulmakunnan ja tehtaan ympärille muodostuneen kartanon nimestä käytetään yleensä muotoa Arimaa. ==Lasitehdas ja kartano== Tehtaan historia alkoi vuonna 1857, kun Pusulan Hyrkkölän kylän Klemelän talon omistaja liikekumppaneineen anoi privilegiota lasitehtaan perustamiselle. Toiminta käynnistyi kuitenkin vasta vuonna 1864. Vuonna 1866 tehdas joutui konkurssiin ja sen osti Kiikalan Johannislundin lasitehtaan omistajan Sofia Alftanin poika Alfons Alftan. Samana vuonna Sofia Alftan menetti konkursissa Johannislundin ja Inkereen lasitehtaat, ja lasinpuhallus Inkereessä keskeytyi ja Johannislundkin oli vaikeuksissa. Arimalle tämä merkitsi tilaa markkinoilla. Alftan vaurastuikin niin, että saattoi 1870-luvulla laajentaa Ariman kartanoksi ostamalla vielä Hyrkkölän kylän Kollin ja Haikon perintötilat. Kun Johannislundin uusikin omistaja Karl Wilhelm von Torcken joutui vaikeuksiin, Alftan osti puolet Johannislundista ja myi sitten osuutensa takaisin voitolla. Vuonna 1893 Alftan luovutti Ariman lasitehtaan hoidon tehtaan konttoristille ja tulevalle vävylleen Karl Taxellille. Taxellista tuli tehtaan omistaja vuonna 1899. Alftanin omistukseen jäivät kalkkiuuni ja Patakosken saha Somerniemen Härjänojalla sekä Knuutilan tila Pusulan kirkonkylässä, jonka Alftan nimesi uudestaan Sohlbackaksi. Taxellin aikana tuotanto laajeni ja pullolasin tuotanto kasvoi, mutta ensimmäinen maailmansota aiheutti menekkivaikeuksia ja myös tehtaan tuotantomenetelmät alkoivat käydä vanhanaikaisiksi puoliautomaattisten pullokoneiden alkaessa yleistyä muualla. Vuonna 1918 tehdas lopetettiin Taxellin ja Oy Riihimäen lasin tekemän sopimuksen perusteella ja lasihytti ja kaikki uunit purettiin. Ariman kartanon Taxell myi paikalliselle maanviljelijälle ja metsät Fiskars-yhtiölle. Kuten Johannislundissakin, Ariman lasitehtaalle perustettiin oma kansakoulu. Se aloitti toimintansa vuonna 1889 Alfons Alftanin aikana. Tehtaan lakattua myös koulun toiminta loppui. ==Lasitehtaan jälkeen== Lasitehdasvaiheen jälkeen Arimaan kartano jatkoi maanviljelystilana. 1930-luvulla sen omistajaksi tuli Yrjö Härmälä. Hänen aikanaan entinen koulu oli ainakin hetken aikaa nuorisoseurantalona. Kirjailija Helvi Hämäläinen vietti kesiään Arimaalla kahteen otteeseen 1920- ja 1930-luvulla. Kesinä 1935–1936 hän kirjoitti siellä romaaninsa Katuojan vettä. Hämäläinen myös keräsi itselleen kokoelman Ariman lasitehtaan lasiesineitä. Hänen kuolemansa jälkeen kokoelma lahjoitettiin Suomen Kansallismuseolle. ==Lähteet== ==Aiheesta muualla== * Luokka:Suomen teollisuushistoria Luokka:Suomen entiset rakennukset ja rakennelmat Luokka:Pusulan rakennukset ja rakennelmat Luokka:Entiset suomalaiset lasitehtaat
Nokia 5310

Nokia 5310 XpressMusic on Nokian valmistama matkapuhelin. Se on tarkoitettu lähinnä musiikin kuuntelijoille. Nokia 5310 XpressMusic julkaistiin vuoden 2007 elokuussa. Markkinoille puhelin tuli saman vuoden lokakuussa.http://www.gsmarena.com/nokia_5310_xpressmusic-2087.php == Ominaisuudet == Nokia 5310 XpressMusic on 9,9 millimetriä paksu. Puhelimessa on musiikkisoitin, joka tukee MP3-, MP4-, AAC-, eAAc+- ja WMA-tiedostomuotoja, radiosovellus, taajuuskorjain sekä ääninauhuri. Lisäksi kännykässä on muun muassa kahden megapikselin kamera, Yahoo! Go -viihdepalvelu, Opera Mini -selain sekä pelejä. == Katso myös == * Luettelo Nokian tuotteista ==Lähteet== == Aiheesta muualla == * Käyttöohjeet * Nokia 5310 - Tuki Luokka:Nokian matkapuhelimet Luokka:Vuoden 2007 matkapuhelimet
Joseph Charbonneau

Joseph Charbonneau (31. heinäkuuta 1892 – 19. marraskuuta 1959) oli kanadalainen pappi. Hän toimi Montréalin katolisena arkkipiispana vuosina 1940–1950. Seuraajaksi astui Paul-Émile Léger. Charbonneau vihittiin papiksi 24. kesäkuuta 1916 ja piispaksi 15. elokuuta 1939. ==Aiheesta muualla== *Catholic-hierarchy.org: Archbishop Joseph Charbonneau Luokka:Kanadalaiset katoliset arkkipiispat Luokka:Vuonna 1892 syntyneet Luokka:Vuonna 1959 kuolleet
Austrian Death Machine

Austrian Death Machine on Tim Lambesiksen perustama crossover thrash -yhtye, joka perustettiin As I Lay Dyingin sivuprojektiksi. Yhtyeen kappaleet parodisoivat Arnold Schwarzeneggerin elokuvia. Yhtye jäi tauolle vuonna 2014 Lambesiksen saatua kuuden vuoden vankilatuomion vaimonsa palkkamurhan organisoinnin yrityksestä. == Jäsenet == * Tim Lambesis – laulu, kitara, bassokitara ja rummut * Chad Ackerman – Schwarzenegger-imitaatio (albumilla "Total Brutal" * Josh Robert Thompson – Schwarzenegger-imitaatio (albumilla "Double Brutal") *Joe Gaudet – Schwarzenegger-imitaatio (albumilla "Triple Brutal") == Diskografia == === Studioalbumit === * * * * === EP:t === * * === Singlet === * ”I Need Your Clothes, Your Boots, and Your Motorcycle” == Lähteet == == Aiheesta muualla == * Yhtyeen kotisivu * Luokka:Yhdysvaltalaiset thrash metal -yhtyeet Luokka:Crossover thrash -yhtyeet
Houston Aeros

Houston Aeros oli AHL-liigassa pelannut yhdysvaltalainen jääkiekkoseura, jonka kotikaupunki oli Houston, Texas. Seura oli Minnesota Wildin farmijoukkue. Aeros perustettiin vuonna 1994 ja se pelasi aluksi IHL:ssä. Nimensä se sai aiemman, WHA:ssa 1970-luvulla pelanneen seuran mukaan. Aeros voitti IHL- vuosinaan sarjan mestaruuden Turner Cupin kerran, kaudella 1998–1999. Sen päävalmentajana toimi tuolloin sittemmin NHL:ssä valmentanut Dave Tippett. Kaudella 1995–1996, toisellaan IHL:ssä, Aeros isännöi sarjan tähdistöottelua. Vuonna 2001, IHL:n toiminnan päätyttyä, Aeros siirtyi AHL:ään. Samalla siitä tuli NHL-seura Minnesota Wildin farmijoukkue. Aeros voitti myös AHL:n mestaruuden Calder Cupin kerran, kaudella 2002–2003. Lisäksi se pelasi loppuotteluissa kaudella 2010–2011, mutta hävisi tuolloin mestaruuden Binghamton Senatorsille. Vuoden 2011 Aeros-joukkueen päävalmentajana toimi samana vuonna Minnesota Wildin päävalmentajaksi siirtynyt Mike Yeo. Yeo oli Aerosin entinen pelaaja, vuoden 1999 IHL-mestarijoukkueen kapteeni. 19\. huhtikuuta 2013 Minnesota Wild ilmoitti että Minnesota Sports and Entertainment ei päässyt yhteisymmärrykseen Aerosin kotihallin Toyota Centerin vuokrahinnasta ja tämän vuoksi Houston Aeros siirrettiin Des Moinesiin Iowaan. Samalla ilmoitettiin seuran uudeksi nimeksi Iowa Wild. Aerosissa pelasi sen historian aikana yhteensä neljä suomalaista: Tony Virta, Mikko Koivu, Mikael Granlund ja Erik Haula. Osa Granlundin Aerosissa pelaamista otteluista ajoittui kauden 2012–2013 alkuun, jolloin NHL:ssä oli käynnissä työsulku. == Lähteet == Luokka:Yhdysvaltalaiset jääkiekkoseurat Luokka:Entiset AHL-seurat Luokka:Minnesota Wild Luokka:Houstonin urheilu
Chris Hester

Christopher Dwayne ”Chris” Hester (s. 19. syyskuuta 1979) on yhdysvaltalainen kilpauransa päättänyt koripalloilija. Takamiehenä pelannut Hester oli kilpaurallaan 192 cm pitkä. == Pelaajaura == Hester pelasi kaudet 2001–2002 ja 2002–2003 NCAA-koripallosarjassa Eastern Washington Eagles -joukkueessa. Jälkimmäisellä kaudella Hesterin pistekeskiarvo sarjassa oli 13,9 ja levypallokeskiarvo 4,8. Yliopistouransa jälkeen Hester loukkasi vakavasti polvensa, ja hänen koripalloilijanuransa oli vaakalaudalla. Kahden välivuoden jälkeen hän pystyi kuitenkin jatkamaan uraansa ja siirtyi kaudeksi 2005–2006 Saksan 2. Bundesliigassa pelanneen SG Braunschweigin joukkueeseen. Hester teki ensimmäisellä ammattilaiskaudellaan keskimäärin 19,6 pistettä ja 4,6 levypalloa ottelua kohden. Kaudeksi 2006–2007 Hester siirtyi Korisliigassa pelaavaan Porvoon Tarmoon. Hän teki pelaamissaan 43 runkosarjan ottelussa keskimäärin 18,0 pistettä, mikä riitti sarjan korintekijätilastossa yhdeksännelle sijalle. Tarmo selviytyi runkosarjan päätteeksi pudotuspeleihin, joissa Hester teki kolmessa pelaamassaan ottelussa keskimäärin 14,0 pistettä ja otti 6,7 levypalloa. Kauden 2007–2008 puolivälin tienoilla hänet kiinnitettiin Korisliiga-kauden heikosti aloittaneen Team Componentan joukkueeseen. Hester teki runkosarjan aikana koreja 22,3 pisteen keskiarvolla, jolla hän sijoittui liigan pistetilastossa jaetulle toiselle sijalle. Kauden 2008–2009 alkupuolella Hester siirtyi Tampereen Pyrintöön korvaamaan joukkueesta erotetun Kevin Smithin. Hester pelasi Pyrinnössä kahden kauden ajan saavuttaen ensimmäisellä kaudella SM-pronssia ja cup-hopeaa. Kaudella 2009–2010 Hester voitti Pyrinnössä Suomen mestaruuden. Kaudeksi 2010–2011 Hester siirtyi Kauhajoen Karhuun, jossa hän loukkaantui toisessa ottelussaan. Akillesjännevamman vuoksi Hester ei kyennyt pelaamaan koko kaudella, ja Kauhajoki hankki hänen korvaajakseen Walter Baxleyn. Kaudeksi 2012–2013 Hester teki sopimuksen kouvolalaisen Kouvojen kanssa. == Saavutukset == * Suomen mestaruus 2010 ** SM-pronssia 2009 == Lähteet == * Chris Hester Suomen Koripalloliitto * Missä hän on nykyään – Chris Hester Tampereen Pyrintö Basketball * Chris Hester basketball profile eurobasket.com === Viitteet === Luokka:Yhdysvaltalaiset koripalloilijat Luokka:Vuonna 1979 syntyneet Luokka:Elävät henkilöt